Om te Chip of nie? - Forum Topic
Total Views: 82 435 146
Forums / 8. Towing Advice / Om te Chip of nie?
views: 4 927 999
Om te Chip of nie?
03 Oct 2016 @ 15:15:01 pm
Was die naweek by die KykWEER skou by Mbizi. Spesifiek met mense gaan gesels wat n "chip" in jou voertuig sit. Snaaks genoeg doen die meeste dit net vir diesel voertuie en petrol voetuie met n turbo in.
Ek het nou die Grand Vitara petrol sonder n turbo.
Ek kyk na die MAX Chip. Hy kos maar R1000.00 en reken 10 - 15% beter petrol verbruik. Nou vra ek :
1. Is dit die moeite werd as ek net beter petrol verbruik soek? (as ek nie sleep nie)
2. Waarom kan die vervaardiger nie dieselfde doen nie?
3. Stel handelaars nie dalk self die voertuie om swaarder op brandstof te wees nie? (kyk wat het VW gedoen)
4. Het enige iemand n chip in sy voertuig en sal jy dit aanbeveel?
03 Oct 2016 @ 16:03:12 pm
Hi Hannes, hier is my ervaring met 'n gechipde diesel. Ek sal jou vrae een vir een probeer antwoord.
1.Ek weet nie. My brandstof verbruik het geensins verander nie. My bestuur styl het ook nie verander nie.
Brandstof verbruik terwyl ek sleep het ek nie voorheen kon meet nie, maar sleep of nie sleep nie is die verbruik baie goed.
2. Die vervaardiger kan dit doen maar het besluit dat die standaard "setup" beste is vir jan alleman se behoeftes.
3. Ek glo nie. Geen vervaardiger sal sy produk swaarder maak op brandstof nie. Die opposisie sal hulle dan uit stof.
4. Ek het 'n chip sorgvuldig gekies (met 'n goeie "track record") - een wat net in en uit kan prop - en is baie gelukkig met die definitiewe verhoging in sleepkrag.
Moenie by 'n "fly by night" koop nie.
03 Oct 2016 @ 16:10:44 pm
Ek het ook daai chip gesien by Mbizi...R950. Die ouens het dit ook hoog aambeveel vir my Ranger. Ek wonder net...as dit s� briljant werk...hoekom verkoop hy nie die chips aan Ford of Toyota nie???
03 Oct 2016 @ 17:07:30 pm
Hierdie is 'n onderwerp wat telkemale opduik. As jy nie omgee dat jou waarborg verval nie, gaan voort maar verstaan wat die risiko's is. In diesel se geval is al wat die chips doen om meer brandstof in te spuit, die langtermyn gevolg is heelwaarskynlik een of meer "pistons" wat gate inbrand. Die sg. "plug and play" chips meestal neem eenvoudig die beheerseine van die enjin rekenaar af, onderskep dit en vermenigvuldig dit met 'n faktor wat dan alles doen wat die vervaardigere nooit bedoel het nie. Meestal verhoed die chips ook dat nodige veiligheids funksies om die enjin onder sekere toestande te beveilig nie korrek werk nie. Maar "its your money and your risk"....(vra maar jouself af hoekom GEEN vervaardiger hierdie chips goedkeur nie)
03 Oct 2016 @ 17:26:51 pm
Hi Hannes, ek stem 100% met al Tom se antwoorde.
Ek het self 'n diesel en het met 'n chip (ingevoer vanaf Duitsland) vir omtrent 4 jaar gery en volgens my die enigste voordeel was net sleepkrag. Was moeilik om weer gewoont te raak aan die krag vemindering maar het verlede week weer Drakensville toe gesleep en nogsteeds baie gemaklik.
Krag verskil 125/144 kw en 374/417nm.
As jou voertuig onder waarborg is, moet liewer nie chip nie.
03 Oct 2016 @ 17:29:27 pm
Lees die artikel in die nuutste WEGRY oor agterna byvoegsels en oordeel self. Persoonlik glo ek nie aan die goed nie. As jongeling was daar 'n ding op die mark wat in die petrollyn of in die verdelerlyn ingesit word wat glo jou voertuig se verbruik en kraglewering verbeter.
03 Oct 2016 @ 17:29:50 pm
Of dit verhoog die boost op die turbo plus wat hurricane s�. Enigste manier wat jy score is die meer krag. Maar om daar uit te kom kort hy juice. Dis hoekom Tom nie noodwendig beter verbruik kry nie.
Waarborg ??? Oky my jeep is al uit dit.
Om hom weer op specs te kry moet die turbo oorgedoen word. Die vinne wear af met die tyd ,,, dan ontwikkel hy nog sy krag maar op ho�r revs. Byv. I.p.v. begin kurwe by 1900 rpm dan begin hy op 2100rpm. Tot op n punt dan MOET hy vervang of oorgedoen word. Dit kos nogal n paar zuptas ( ala Warren)
03 Oct 2016 @ 18:15:33 pm
'n SAC chip het my Mitsubishi Colt 2.8 diesel,heeltemaall opgedinges. Oorhit ens. Het uiteindelik aangedring dat hulle dit uithaal. Dit was 'n klompie jare terug. Dalk het die tegnologie nou verbeter.
03 Oct 2016 @ 18:33:40 pm
Ek het so biekie gaan oplees so ruk trug om inligting te bekom vir my swaer wat ook belang gestel het om 'n petrol nie turbo te chip.
Ek sal saam met Tom stem oor sy ervaring. Ek het egter 'n vriend wat 'n Dastek chip laat insit het in 'n 2.7L Nissan. My vraag was "is jy na al die jare tevrede? Sy antwoord was ja. Nie dat dit 'n groot verskil gemaak het maar tog meer krag maar ook geen nadelige petrolverbruik nie.
As mens na verwysings kyk is mense baie teleurgestel met SAC behalwe mense in die Kaap. Baie reken ook dat al wys SAC jou die Dyno verslae om die verskil van voor en na die tyd te wys wil hulle dit he dat dit dalk getoor kan wees. Ook het ek gevind dat die dyno toetse meer krag en torsie lewer maar as daar teenoor 'n stophorlosie getoets word voor en na en geen wind in albei gevalle kon geen verskil gevind word nie.
Heelwat mense het ook kort lewensduur op hul enjin gehad deur die enjin te hard te laat werk en suiers wat warm word en gate brand soos alreeds genoem. Daar word ook geen waarworg gegee van beter brandstof verbruik maar baie beloftes.
Verder beskik Dastek oor al die masjiene wat die chips maak en hul chips kan weer omgeskakel word na standaard. Dastek is dan ook die ontwerpers van die "uni-chip" wat wereldwyd in voertuie gesit word.
Ek sal dus net hul chip oorweeg na mens deeglik met hulle dit bespreek het en hulle ken ook al die karaktereienskappe van meeste voertuie om goeie raad te voorsien.
Laastens sal ek nie graag krap waar dit nie jeuk nie en die voertuig standaard hou.
03 Oct 2016 @ 19:58:38 pm
Indien die "chip" werklik so goed werk, sou jou motorvervaardiger dit aangekoop het om 'n kompeterende voordeel bo die opposisie te bekom.
Dit is moontlik om meer kraglewering te kry. Kyk maar hoe toor die manne wat renmotors bou met hulle enjins. Na so wedren wil ek nie daardie enjin in my kar hê nie. Standaard voertuie se spesifikasies word bepaal deur die beste kompromie tussen kraglewering, brandstofverbruik en betroubaarheid.
Sodra daar gefokus word op laer brandstofverbruik, verminder dit gewoonlik die kraglewering. Hoër kraglewering is gewoonlik tot nadeel van betroubaarheid en brandstofverbruik. Koop dan eerder 'n sterker of meer brandstofdoeltreffende voertuig as om jou bestaande een iets te laat doen waarvoor dit nie ontwerp is nie.
Die maatskappye wat die goed installeer kan hul masjiene lekker manipuleer om vir jou baie indrukwekkende voor/na die tyd syfers te gee. Gooi eerder daardie R 1000 in jou tenk. Deur net jou bestuurstyl aan te pas kan jy maklik 'n 10-15% brandstofbesparing teweeg bring. As jy dan die dag haastig is, is die brandstofvebruik terug na normaal.
03 Oct 2016 @ 20:13:15 pm
Voertuie se engine leeftyd word uitgewerk deur mense met dik brille en grooter verstande, as die gewone mens.
Daar is baie of ouens wat meer en beter weet, dus werk hul nie by die vervaardigwr nie.
Elke vervaardiger het die beste ouens in hul diens, en dus werk hul uit hoe om hul voertuig kompiteerend te maak.
Enige bobbejaan kan meer krag uit enige voertuig enjine uit te kry, om die gaping tussen die piston en die top kleiner te maak.
Dit gee meer krag en beter brandstof verbruik.
Hoekom is die beter betrouebare voertuie dus swaarder op brandstof en het miskien bietjie minder krag?
Dood eenvoudig omdat die gaping tussen die piston en die kop/ head, groter is.
Kies dan of jy 'n voertuig wil h� met meer krag of langer enjine lewe.
Die bietjie geskiedenis is al lankal deur Jodie Scheckter se "mechanic", seker meer as veertig jaar terrug bekend gestel. Probeer dit gerus met enige engine. Die kleiner die gaping tussen die kop en die piston, die minder brandstof gebruik en meer krag gaan jy kry, MAAR, jou enjine lewe gaan daar onder ly ( enjine kan nie langer hou nie). Die kleiner die gaping, hoe hoer krag het jy, maar jou engine lewe is al hoe minder.
Ja, ek weet ook dat die nuwe tegnologie, al bietjies brandstof kan uitlaat tot seker meer as 40 keer per sekonde, wat die "pressure" in die onbrandings "chamber" baie kan verminder, maar die feit bly staan, hoe minder pressure in die onbrandings chamber, hoe langer gaan jou enjine hou.
Indien jy dink dat elke Jan Rap en sy Maat weet meer as die ouens wat die enjine ontwerp ken, kan jy hom maar laat "tjip".
Jy kan miskien gelukkig wees, en baie tevrede wees, OF,
Dit kan jou baie duur kos.
Hoop vir jou part dat jy EEN van die gelukkiges is.
Die voertuie wat bekend as die wat die langste hou, is gewoonweg nie die ligste op brandstof nie, of hul het nie die meeste krag nie.
Besluit dus self, wil jy jou voertuig hou vir 60, 80, 100, 200 000 km of vir langer, met meer krag of beter brandstof gebruik, of wil jy die voertuig koop vir beter betroubaarheid, die keuse is joune.
Besluit self op jou toekoms met jou voertuig. Myne moet meer as 20 jaar hou en 400 000 kms. Dis hoe ek my besluit gemaak het, en ek hoop nie, dat ek teleurgesteld is nie.
Hoop jou voertuig hou jou 40 jaar met dubbel die hoeveelheid killos.
Geluk met jou besluit.
03 Oct 2016 @ 20:42:14 pm
Hans en Edge ek stem saam met al jul logiese redes ens. Maar my opservasie is soos volg.
Toe ek 'n tiener was en daai jare het boere Internasional, Dodge, Ford, Chev en GMC bakkies gery. Die blink karre was almal 6 or v8's gewees. Dit was inderdaad 'n mylpaal as jy 100 000 myl kon kry wat 160 000km is. Vandag sien ons hoe klein 1200-1400 enjins wat wel ligter is maar net so vinnig kan ry lag lag 300 000km doen sonder enjin wat oopgemaak is. So ek sal toegee die beter materiale en kleiner toleransies van vanadag se tegnologie het inderdaad 'n groot bydrae en alle vervaardigers streef na langer lewe op sekere onderdele. Dit spaar ook baie brandstof en gee langer lewens voor die olie deurdruk.
Wat 'n skok kry ek nou die dag toe my "NUWER" kar se krukas pulley met rubber tussen-in breek. Tot my verbasing hoor ek dis eintlik 'n diens item wat gewoonlik net 120 000km hou. Ek het toe alreeds 180 000km op die klok. My stokou bakkie het dan 'n soliede yster pulley. Hul se die rubber kussing is om te keer dat die krukas in 2 breek. Magies ek het nog nooit gehoor van enige vriend of so wat binne perke ry en nie jaag wel 'n krukas laat breek.
So word al hoe meer nuwe dinge gebruik wat mens eers van bewus is tot hul breek en dalk baie bydra tot die ekstra kilos wat ons kan ry.
Netso kan mens seker ook se die feit dat rekenaar tegnologie wat die brandstof afsny as jy teen kompresie ry ook minder hitte in die ontbrandingskamer teweeg bring ook bydra. Dis soos 'n power nap elke keer as jy die versneller los.
Die verandering van tydreeling deur die komper en geen ping meer veroorsaak help sekerlik ook baie. Die presiese hoeveelheid brandstof vir die lading en die lug/brandstof mengsel help ook baie om 'n langer lewe te verseker. Dis nou maar 'n paar punte wat ek aan kan dink.
So ek glo mens boet nie te veel in deur meer krag te kry nie maar dan moet daar toetse gedoen word en nie net vinnig 'n chip ingesit word nie. Dit mag mens net te duur te staan kom. Ek smag na die goeie ou dae toe jy wel 'n kar vir 20 jaar kon ry.
03 Oct 2016 @ 21:03:34 pm
For better or for worse, I have the chip fitted. Before I fitted it, I was not comfortable pulling the caravan. My tow vehicle (a 2.0 Diesel Nissan X-trail with automatic gearbox pulling a Jurgens Classique) seemed to be struggling a bit.
I am not in a financial position to replace my tow vehicle or my caravan. I researched the chip & fitted it.
Under normal driving conditions, no difference can be felt, but when towing, it now handles the Classique much more comfortably.
Time will tell if it was a good move or not. The chip was fitted at about 120,000km.
I believe that a quality vehicle shows its true value after 200,000km. I have a feeling that this one is a good one, chip and all. As I said, time will tell.
04 Oct 2016 @ 06:29:34 am
Baie dankie vir almal se insette.
Ek soek nie meer krag nie, daarvan het die Vitara genoeg. Sy sleep lekker as jy eers gewoond is aan n petrol voertuig. My probleem is die petrol verbruik in alledaagse ry. Jy kan mooi ry, of voet neersit dit bly dieselfde.
Pta toe gery en die kar "ge-nurse" Saggies gery (nooit oor 120km/h nie) en 9.8km/l gekry. Dievolgende keer toe besluit ek te hel hiermee en ry Pta toe teen 140k/h. Toe kry ek 9.6km/lt?
My besluit is gemaak......geen chip nie...(nie eers Simba Chips in die kar nie). Ek het geweet die kar is swaar op petrol toe ek hom gekoop het, maar hy voldoen ten volle aan ons behoeftes nou. Klein genoeg om in motorhuis te pas, groot genoeg om alles in te laai en die belangrikste.....hy KAN my wa sleep.
04 Oct 2016 @ 07:15:55 am
Hannes, stem saam met jou besluit. Glo ook nie meer daaraan om my voertuig te verander nie. In my jong jeukerige dae wel .
04 Oct 2016 @ 07:48:03 am
Ek glo nie in chips nie
Meer krag = meer sluitasie = verkorte lewensduur
Meer krag = meer brandstof
Om meer krag te ontwikkel moet jy meer stress veroorsaak en stress breek toerusting.
Minder Brandstof = minder krag
as mens dan die extra moet kry met minste nadeel
Uitlaat systeem (vergroot) en Lugtoevoer
op 'n turbo grooter intercooler
04 Oct 2016 @ 09:21:59 am
Swanie, nou praat jy. Exhaust sisteme maak wel n verskil sonder benadeling van enjin.
So ook groter intercoolers op turbo voertuie.
Hoe kouer die inlaat lug hoe beter die effektiewiteit van die ontbranding.
04 Oct 2016 @ 09:33:20 am
Mooi kort en kragtig uitgesit Swannie.
Met my hande natuurlik...
04 Oct 2016 @ 09:42:40 am
Interessant, die naweek het iemand met 'n Landie Discovery iets by my kom haal, ek merk toe op dat die Lndie bietjie (baie effens) rook as hy luier. Toe ek opmerk dat ek sien hy het 'n chip in wil die eienaar dadelik weet hoe ek dit weet! Maar geantwoord dat dit 'n tipiese simptoom van "overfueling" is (daar kan egter ander redes ook vir die rook wees.). Dink daai ou gaan een of ander tyd met 'n gat of twee in 'n suier sit
04 Oct 2016 @ 09:54:26 am
Nee, hy gaan ook druk verlies he, want die fuel was die smering van die silinderwande af dan verhoog die slytasie. Die engin olie verdun in die proses en slytasie verhoog. Dis een aanlopende klomp frustrasie.
Met n Disko se enorme NM krag wat wil hy meer he.
Oky ... hy kan dalk bekostig.
04 Oct 2016 @ 10:06:13 am
Die gat in die piston kom van voortydige ontbranding. By petrol. " ping"
By diesel ook, as die olie nou vol diesel gekontamineerd is....ontbrand dit ook voortydig, die enjin olie is verdun en gemeng met diesel, kom verby die "afgeslyte ringe" en brand makliker. As die piston nie gat in brand nie, brand die topringgroef weg, die ringe breek in stukkies en wala gat innie piston. Conrod breek , slaan wande stukkend. Crankshaft kan breek.
O hel nee. Groot marankas.
Nou gesien my seun se 1100 yamaha valve kop slaan piston raak,,, afgebreek teen 10000rpm. Head , alles i.s.m.
04 Oct 2016 @ 10:11:34 am
Nogal goed om te sien hoe elkeen voel..
Soen jou vrou soos jy wil, los myne net uit.
05 Oct 2016 @ 12:34:04 pm
Hannes, ek het al 'n paar keer vantevore genoem dat my 2011 2.4 handrat Grand Vitara 'n DASTEK chip in het.
Ek sou nie sommer enige chip insit nie vir meeste van die redes hierbo genoem, maar moet opstaan vir die werk op my Suzuki gedoen deur DASTEK.
My motor is eers ingestel (standaard) en daarna is die chip ingesit en ingestel.
Die werk het basies 'n dag geneem, is beslis die moeite werd en ek is heel tevrede.
Indien jy so iets wil doen, doen dit reg. Miskien bietjie meer as die R 1000 hierbo genoem (myne het R 3999 gekos) maar beslis met goeie gevolge. Brandstof verbruik SONDER die karavaan is so 1l/100 km MEER (hou egter die spoed met my spoedbeheer baie goed) Brandstof verbruik MET die karavaan agter aan sowat 1,2l/100 km MINDER (waarskynlik agv. verhoogde wringkrag.)
05 Oct 2016 @ 13:17:40 pm
Ek self het n Chip vir my Jeep oorweeg, baie vrae gevra by die verskaffers en self ook met Jeep gepraat. 90% van die tyd sal die workshops nie agterkom as jy n Chip in het solank jy hom uithaal as jy gaan diens en die Chip by die huis los. Sou die engin onder waarborg oppak kan daar dieper in die rekenaar stelsel gekyk word om te kyk na oor werkverigting. Dan het jy probleme.
Chip op n petrol engin wil ek graag self wil weet of dit die moeite werd is? Op turbo diesels werk dit bo alle twyvel. Maar jy staar oorvehitting in die gesig want onthou die engin werk harder en sy olie en water moet koelergehou word so dit is nie net n Chip maar n hele proses.
Enige iemand wat die petrol 3.6 pentastar al laat Chip het, vertel meer ?
As ek kan raad gee. Ek het jare se vrae gevra, forum en boeke gelees en die slotsom van my ondervinding is dat jy bitter selde die regte weergawe van iemand kry ten opsigte die item wat hy gekoop het en hoe dit hom bevoordeel. Mensdom wil altyd die beste he praat nie graag oor hul foute en los dandie ander person met die wet van Transvaal.
05 Oct 2016 @ 14:29:56 pm
Ek het my vorige voertuig (Toyota Hilux 3.0 KZ/TE), wat nou deur my dogter oorgeneem is om horsebox te sleep, gechip met 'n Dastek chip. Die koste was R4500. Die brandstof verbruik met dieselfde rystyl was aanienlik beter aangesien jy nou minder voet hoef te gee vir dieselfde werk verrigting en die krag het vermeerder vanaf 87kw na 99.9kw. Ek kan ongelukkig nie die wringkrag se verbetering onthou nie. Geen problemem of nadelige invloed aangesien die branstof bestuur verbeter is en nie meer branstof of turbo gegooi is nie. Soos 'n vorige post gese het doen dit professioneel en bly weg van die fly by nights. Volgens my ondervinding beslis die moeite werd.
05 Oct 2016 @ 21:00:56 pm
Probleem met die goed is dat party ouens gelukkig is en ander nie. Feit bly dat jy die voertuig se enjin, ratkas, ens nader aan hulle ontwerpslimiete neem met die gepaardgaande verhoogde waarskynlikheid van groot en duur skade. Dit bly egter 'n waarskynlikheid en dus sal nie almal probleme kry nie, maar hoekom die risiko neem as jy nie hoef nie?
05 Oct 2016 @ 22:00:19 pm
Ek weet nie op motors nie maar op my motorfiets is oplaai van nuwe sagteware deel van enige diens. Met tye kan mens dadelik die verbeterde brandstof verbruik sien. Ook meer krag met tye - nie elke keer nie.
Dit is opgraderings v d vervaardiger. Ek sal wil glo dat die enjin nie meer gestress is nie maar net meer effektief werk tov van baie dinge wat ek as 'n leek nie eers sal probeer raai nie.
Kom ons kyk bv na presies dieselfde blok en basies dieselfde enjin op dieselfde kar tussen 2002 en 2015. 2002 lewer dit 82kW en in 2015 135kW standaard. Nou ek sal wil glo BMW sal nie die enjin vandag meer as 50% stress as in 2002. Brandstof verbruik het ook baie verbeter en dit sonder dat die enjin afskakel bv in die dorp.
Torsie is op van 230Nm na 375Nm en die mak torsie word op 1800 opm bereik en is plat oor die kurwe tot by 3000 opm.
As ons bv hierdie bespreking gehad het in 2002 sou ons ook gese het mens stress die enjin te veel as mens bv hierdie krag(135kW) en torsie(375Nm) uit 'n 2002 blok en suiers wou haal wat vandag gebruik word. Daar is glad nie aan die boor en slag verander in 14 jaar. Inderdaad moet dit aandui dat dit 'n baie goeie ontwerp was in 2002. Alles het deesdae mos 'n korter lewe en word gereeld vervang.
So ek glo daar word verbeteringe aangebring wat meer doeltreffend is en kan dus nie saam met Swanie stem dat as jy meer krag het is dit 'n waarborg dat jy meer brandstof moet gebruik nie. Dit klink logies maar werk nie presies so in die praktyk nie.
06 Oct 2016 @ 09:16:54 am
Ek het ook so 'n chip oorweeg en daarteen besluit om 'n paar redes.
1. My voertuig het genoeg krag vir my doeleindes
2. Meer krag = meer brandstof- jy kry niks verniet nie.
3. Die enjin en turbo moet harder werk so die lewensduurte sal sekerlik verkort.
4. Moenie krap waar dit nie jeuk nie.
Mense wat glo hulle kry beter brandstofverbruik, dink ek mislei hulleself. Daar is net geen logiese rede waarvoor nie. Hoe sal 'n rechipping meer krag uit dieselfde hoeveelheid brandstof haal? Ho�r inlaatdruk beteken eenvoudig dat MEER BRANDSTOF/lugmengsel in silinders gepomp word, nie dat meer krag "mnagically" uit dieselfde mengel verkry word nie. Ek het al gelees van mense wat duidelik kan voel hulle voertuig trek baie beter/meer ekonomies/stiller/skoner met X of Y petrol. Mens sien maar wat jy graag wil sien,
Toe ek jonk was, was daar allerhande goed op die mark wat brandstofverbruik en/of krag sou verbeter. Een was magnetjies wat jy om die brandstofpyp aangebring het die petrol sou "ioniseer" wat beter verbranding sou veroorsaak. Mense het gesweer dit werk. 'n Ander was "spesiale" loodballetjies wat jy in die brandstoftenk plaas, wat vir ewig hou en die oktaan verhoog. Dis darem nie heeltemal 'n leuen nie, want die oktaan was met 'n loodverbinding verhoog en teoreties is die hoeveelheid loot in die tenk nou skielik ho�r. Logies het die ekstra lood geen effek op die oktaangehalte nie, maar toemaar.... Niemand het ook seker daaraan gedink dat as jy werklik die oktaan te hoog opstoot, jou ontbranding so onderdruk sou word dat jy in werklikheid minder krag en 'n hoo�r brandstofverbruiik sou h� nie. Mense met Beatles wat met lae oktaan (regular of 87) moes ry, en ho� oktaan (super 93) ingegooi het, dra kennis daarvan.
06 Oct 2016 @ 17:21:52 pm
N moet is om te onderskei tussen petrol en diexel se werking.
By n petrol. Turbo se druk verhoog. Verliese as die rekenaar nie die "ignition timing " beheer nie. As ietsie daar verkeerd gaan en die mengsel word te Lean.. m.a.w. minder petrol. Word die binnebrand temperature te hoog en piston brand n gat in. N spark steek die mengsel aan die brand.. te gou.. "ping" en gat in die piston of ringgroewe collapse.
By diesel word lug saamgepers. Intercoolers maak die inlaat lug kouer en die effektiwiteit verhoog. Chip maak nou druk nog ho�r. Die lug word nou so warm as die diesel injecter diesel daarin sprei is is die plofkrag nog warmder. Daar is verliese, is die piston in di� geval ontwerp ve hoe�r hitte?? Anders gaan hy ook n gat brand.
Persoonlik dink ek die verlies is groter as die wins met n standaard enjin indien jy dit chip.
Jy kan ook, soos gese, biki beter verbruik en krag wins maak met vryvloei uitlaat sisteem. Of die katalisator in die uitlaat verwyder. Dans die verliese weer die omgewing met vuiler gasse.
Beste. Maak soos jy smaak en vat die gevolg.
06 Oct 2016 @ 17:25:21 pm
Sorry Outdoorman, stem saam met jou redenasies.
12 Oct 2016 @ 14:42:28 pm
Goeie dag mense, Ek sit ook met die selfde vraag chip of nie, Ekt n BMW e60 530 diesel 160kW 500nM kan n chip in sit het gekyk na prodiesel chip. Hulle reken 202kW en 643nM. Ek oor weeg om dit in te sit. Sal maar sien wat besluit of ek dit wil doen. Indien wel ek nie tevrede is nie se die mense ek kan my geld trug kry indien dit binne die eerste 14dae